Diari Oficial de la Generalitat Valenciana


Sumari del DOGV 9246, del 30-12-2021 (2021/13072)

RESOLUCIÓ de 28 de desembre de 2021, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials sector d'infància i adolescència per a l'any 2022.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9246

Data del DOGV
:   30-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/13390


Data del document
:   28-12-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 28 de desembre de 2021, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials sector d'infància i adolescència per a l'any 2022. [2021/13848]  
Antecedents de fet  
  
I. Per Resolució de 28 de desembre de 2018 (DOGV 8467, 18.01.2019), de la Vicepresidència i Conselleria d'Igualtat i Polítiques Inclusives, es convoquen els acords d'acció concertada en matèria de serveis socials en el sector d'infància i adolescència per als anys 2019 i 2020. En el seu article 2, apartat 3 indica que «el concert podrà prorrogar-se, de mutu acord, amb anterioritat a la seua finalització i per resolució de l'òrgan competent per a la seua decisió, si concorren les circumstàncies previstes en l'article 35 del Decret 181/2017. La vigència del concert podrà prorrogar-se per un període màxim de dos anys mitjançant una o successives pròrrogues».  
  
II. Per Resolució de 6 d'agost de 2019 (DOGV 8609, 08.08.2019), de la Vicepresidència i Conselleria d'Igualtat i Polítiques Inclusives, s'obri nou termini de la convocatòria dels acords d'acció concertada en matèria de serveis socials en el sector d'infància i adolescència per als anys 2019 i 2020. En el seu resolc dotzé, apartat 2 s'indica que: «el concert podrà prorrogar-se, de mutu acord, amb anterioritat a la seua finalització i per resolució de l'òrgan competent per a la seua decisió, si concorren les circumstàncies previstes en l'article 35 del Decret 181/2017».  
  
III. Per Resolució 27 de setembre de 2019 (DOGV 8645, 30.09.2019), de la Vicepresidència i Conselleria d'Igualtat i Polítiques Inclusives, s'obri un nou termini de la convocatòria dels acords d'acció concertada en matèria de serveis socials en el sector d'infància i adolescència per als anys 2019 i 2020. En el seu resolc dotzé, apartat 2 s'indica que: «El concert podrà prorrogar-se, de mutu acord, amb anterioritat a la seua finalització i per resolució de l'òrgan competent per a la seua decisió, si concorren les circumstàncies previstes en l'article 35 del Decret 181/2017. La vigència del concert podrà prorrogar-se per un període màxim de dos anys, mitjançant una o successives pròrrogues.».  
  
  
IV. Per Resolució de 17 de maig de 2019 (DOGV 8555, 24.05.2020), de la Vicepresidència i Conselleria d'Igualtat i Polítiques Inclusives, es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020, que aprova l'acord d'acció concertada i el concert de serveis i places de centres d'atenció social en el sector d'infància i adolescència, que consten en l'annex 1, així com els imports totals per als anys 2019 i 2020 corresponent. En aquesta resolució, en el resolc primer s'indica també que: «els concerts socials que se subscriguen, tindran una duració que s'inicia l'1 de juny de 2019, i finalitza el dia 31 de desembre de 2020, sense perjudici de la possible pròrroga».  
  
Aquest concert social s'ha prorrogat mitjançant Resolució de 17 de desembre de 2020 (DOGV 8982, 23.12.2020), la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials sector d'infància i adolescència per a l'any 2021 i la seua correcció d'errors publicada en el DOGV núm. 9020 de 15.02.2021.  
  
V. Per Resolució de 20 de setembre de 2019 (DOGV 8644, 27.09.2019), de la Vicepresidència i Conselleria d'Igualtat i Polítiques Inclusives, es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020, que aprova l'acord d'acció concertada del servei de centre d'acolliment residencial amb quaranta places de programes de projecte migratori a la província d'Alacant amb l'entitat Fundació Antonio Moreno per a l'anualitat 2019. En el resolc quart s'indica que: «El concert social que se subscriga tindrà una duració que s'iniciarà l'1 d'octubre de 2019, i acabarà el dia 31 de desembre de 2019, sense perjudici de la possible pròrroga».  
  
Aquest concert social s'ha prorrogat mitjançant successives pròrrogues que es corresponen amb les resolucions:  
- Resolució de 27 de gener de 2020 (DOGV 8728, 29.00.2020), de la Vicepresidència i Conselleria d'Igualtat i Polítiques Inclusives, per la qual prorroga la Resolució 20 de setembre de 2019, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020. En el resolc tercer s'indica que l'aprovació de la pròrroga: «s'efectua amb efectes d'1 de gener a 31 de març de 2020»  
  
- Resolució de 31 de març de 2020 (DOGV 8779, 02.04.2020), de la Vicepresidència i Conselleria d'Igualtat i Polítiques Inclusives, per la qual es prorroga la Resolució de 20 de setembre de 2019, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020. En el resolc tercer s'indica que l'aprovació de la pròrroga de concerts socials: «s'efectua amb efectes d'1 d'abril a 31 de maig de 2020».  
- Resolució d'11 de juny de 2020 (DOGV 8834, 15.06.20038, de la Vicepresidència i Conselleria d'Igualtat i Polítiques Inclusives, per la qual es prorroga la Resolució de 20 de setembre de 2019, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020. En el resolc tercer s'indica que l'aprovació d ella pròrroga de concerts socials: «s'efectua amb efectes d'1 de juny a 31 d'agost de 2020»  
- Resolució de 21 de setembre de 2020 (DOGV 8912, 24.09.2020), de la Vicepresidència i Conselleria d'Igualtat i Polítiques Inclusives, per la qual es prorroga la Resolució de 20 de setembre de 2019, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020. En el resolc tercer s'indica que l'aprovació d ella pròrroga de concerts socials: «s'efectua amb efectes d'1 de setembre a 31 de desembre de 2020»  
- Resolució de 17 de desembre de 2020 (DOGV 8982, 23.12.2020), la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials sector d'infància i adolescència per a l'any 2021 i la seua correcció d'errors publicada en el DOGV núm. 9020 de 15.02.2021.  
  
- Resolució de 14.06.2021 de la Vicepresidència i Conselleria d'Igualtat i Polítiques Inclusives, per la qual es prorroga la Resolució de 20 de setembre de 2019, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020.  
  
VI. Per Resolució de 28 de novembre de 2019 (DOGV 8692, 05.12.2019), de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020, que aprova l'acord d'acció concertada i el concert de serveis i places de centres d'atenció social en el sector d'infància i adolescència que consten en l'annex I, així com els imports totals per als anys 2019 i 2020 corresponent. En aquesta resolució, en el resolc quart s'indica que: «El concert social que se subscriga tindrà una duració que s'iniciarà el 15 de desembre de 2019, finalitzant el dia 31 de desembre de 2020, sense perjudici de la seua possible pròrroga.»  
  
Aquest concert social s'ha prorrogat mitjançant Resolució de 17 de desembre de 2020 (DOGV 8982, 23.12.2020), la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials sector d'infància i adolescència per a l'any 2021 i la seua correcció d'errors publicada en el DOGV núm. 9020 de 15.02.2021.  
  
VII. Per resolució de la directora general de Gestió i Organització del Sistema de data 18.11.2021, es resol iniciar d'ofici el procediment de pròrroga de l'acord d'acció concertada i el concert de serveis i places de centres d'atenció social de la infància i adolescència per a l'any 2021 amb totes les entitats i centres inclosos en la Resolució de 17 de maig de 2019 (DOGV 8555, 24.05.2019), Resolució de 20 de setembre de 2019 (DOGV 8644, 27.09.2019) i Resolució de 28 de novembre de 2019 (DOGV 8692, 05.12.2019).  
  
  
VIII. Les entitats d'iniciativa social, que han subscrit i formalitzat concerts socials en aquest sector en l'exercici 2019, van ser notificades de l'inici d'ofici del procediment de pròrroga, concedint-los l'oportú tràmit d'audiència, per termini de deu dies hàbils.  
  
IX. Les entitats d'iniciativa social han mostrat la seua conformitat a la proposta de pròrroga del concert social, havent-se acreditat per informes de les direccions territorials de la Conselleria d'Igualtat i Polítiques Inclusives que compleixen els requisits per a la pròrroga.  
  
Fonaments de dret  
I. La Vicepresidència i Conselleria d'Igualtat i Polítiques Inclusives és l'òrgan jeràrquic superior del departament i exerceix totes les atribucions conferides per la Llei del Consell en l'àmbit de les competències que estableix l'article 1 del Decret 170/2020, de 30 d'octubre (DOGV 8959, 24.11.2020), del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives.  
  
II. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, regula la pròrroga dels concerts en el títol VII (art. 34 a 36), establint la possibilitat de pròrroga a sol·licitud de les entitats o l'inici del procediment de pròrroga, d'ofici, per part del corresponent centre directiu.  
  
  
III. Segons que estableix l'article 35 del citat Decret 181/2017, de 17 de novembre, del Consell, constitueixen requisits i circumstàncies habilitants de la pròrroga: que el servei s'estiga realitzant de conformitat per part de l'Administració, que l'entitat concertada continua complint els requisits necessaris per a l'acció concertada i que hi haja consignació pressupostària adequada i suficient per a això.  
  
IV. La pròrroga de places i serveis concertats per a l'any 2022 es realitza prenent com a referència per al càlcul de la pròrroga els mòduls econòmics que s'assignen en la Resolució de 18 de juny de 2021, de la Vicepresidència i Conselleria d'Igualtat i Polítiques Inclusives, per la qual es modifica la quantia dels mòduls econòmics de la pròrroga dels acords d'acció concertada en matèria de serveis socials en el sector de la infància i adolescència per a l'any 2021 i en la seua correcció d'errors de data 7 de setembre de 2021.  
I per tot això, d'acord amb el que es disposa en el procediment de pròrroga de concerts socials, que està regulat en els articles 34 a 36 del Decret 181/2017, de 17 de novembre, del Consell, resolc:  
  
Primer  
Aprovar la pròrroga per a l'any 2022 de l'acord d'acció concertada en matèria de serveis socials en el sector d'infància i adolescència, que han sigut concedides i formalitzades en document de concert social en 2019.  
  
Segon  
Aprovar el manteniment del nombre de places i serveis concertats en l'exercici 2019, amb els mòduls establits per Resolució data 18 de juny de 2021 de la Vicepresidència i Conselleria d'Igualtat i Polítiques Inclusives, per la qual es modifica la quantia dels mòduls econòmics de la pròrroga dels acords d'acció concertada en matèria de serveis socials en el sector de la infància i adolescència per a l'any 2021 i en la seua correcció d'errors de data 7 de setembre de 2021, conformement a la tipologia de places que consten en els annexos d'aquesta resolució, amb la identificació de l'entitat titular, CIF, tipologia de centre, nombre de places concertades i import de l'anualitat 2022.  
  
L'aprovació de la pròrroga de concerts socials per a l'any 2022, per import total de 54.795.771,63 ?, s'efectua amb efectes d'1 de gener a 30 de juny de 2022 (per a la relació d'entitats de l'annex I) i d'1 de gener a 31 de març de 2022 (per a l'entitat relacionada en l'annex II), amb càrrec al crèdit consignat en el programa pressupostari 311.20, Gestió i Organització del Sistema, capítol IV, línia pressupostària S5234, previst en el projecte de Llei de pressupostos de la Generalitat per a l'exercici 2022, i queda condicionada la despesa i import dels concerts socials a l'aprovació i l'existència de crèdit adequat i suficient en el pressupost.  
  
  
Tercer  
La formalització de la pròrroga acordada es realitzarà dins del termini de 30 dies, a comptar des del següent al de publicació de la present resolució en el DOGV, mitjançant una addenda al document de formalització de concert social subscrit en 2019.  
  
València, 28 de desembre de 2021.- La vicepresidenta del Consell i consellera d'Igualtat i Polítiques Inclusives, (p. d. art. 17.2.e Decret 170/2020, de 30 d'octubre, del Consell) la directora general de Gestió i Organització del Sistema: Patricia Ramón Galindo.